|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ  ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  ΠΕΡΦ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚ/ΣΗΣ  ΚΕΝΤΡΙΚΗΣ. ΜΑΚΕΔΟΝΙΑΣ  ΔΙΕΥΘΥΝΣΗ ΠΡΩΤ. ΕΚΠ/ΣΗΣ ΑΝ. ΘΕΣ/ΝΙΚΗΣ  **1Ο ΔΗΜΟΤΙΚΟ ΣΧΟΛΕΙΟ ΝΕΑΣ ΜΗΧΑΝΙΩΝΑΣ**  Κανάρη 17, ΤΚ 57004 Μηχανιώνα  Πληροφορίες :Καρύδας Θεοφάνης  Τηλ./Φαξ : 2392031226  Ιστοσελίδα : http:/blogs.sch.gr/1dimnmich/  E-mail: mail@1dim-n-michan.thess.sch.gr | Τόπος : Μηχανιώνα  Ημερομηνία: 21-3-2017  Αρ. πρωτ.: 158  ΠΡΟΣ: Τουριστικά Γραφεία    **ΚΟΙΝ:** Αρχείο σχολείου. |
|  |  |

**Θέμα: «Πρόκληση εκδήλωσης ενδιαφέροντος ταξιδιωτικών γραφείων για πραγματοποίηση σχολικής εκδρομής - μετακίνησης».**

O Διευθυντής του **1ου Δημ. Σχολείου Ν. Μηχανιώνας** ζητά εκδήλωση ενδιαφέροντος από τα τουριστικά γραφεία για τη διοργάνωση της τριήμερης εκδρομής του σχολείου στα Ιωάννινα, στο πλαίσιο εκπαιδευτικού προγράμματος για τους μαθητές της Στ΄ τάξης του 1ου Δ.Σ. Ν. Μηχανιώνας.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου, αναφορικά με την ασφάλεια και την ικανοποίηση των μαθητών/τριών και των συνοδών τους.

Η εκδρομή θα πραγματοποιηθεί το διάστημα από 28 έως 30 Απριλίου 2017 (δύο διανυκτερεύσεις) με αναμενόμενη συμμετοχή 45 μαθητών/τριών, 40 γονέων και 4 εκπαιδευτικών. Η μετάβαση από τη Μηχανιώνα στα Ιωάννινα και αντίστροφα θα γίνει με λεωφορείο.

Η επίσκεψη θα πραγματοποιηθεί σύμφωνα με το παρακάτω πρόγραμμα:

ΠΡΟΓΡΑΜΜΑ ΕΚΠΑΙΔΕΥΤΙΚΗΣ ΕΚΔΡΟΜΗΣ ΣΤΑ ΙΩΑΝΝΙΝΑ ΑΠΟ 28 ΕΩΣ 30 ΑΠΡΙΛΙΟΥ 2017

Η εκδρομή θα πραγματοποιηθεί σύμφωνα με το παρακάτω πρόγραμμα:

Παρασκευή 28-4-2017

06:30 π.μ. Αναχώρηση από το χώρο του σχολείου με λεωφορείο για τα Γιάννενα.

11:00 μ.μ. Άφιξη στο Μέτσοβο για καφέ-φαγητό και ξεκούραση

14:15μ.μ Επίσκεψη στο Μουσείο Βρέλλη (κέρινα ομοιώματα)

16:00 μμ Γιάννενα– τακτοποίηση στο ξενοδοχείο

19:00 μ.μ. Βόλτα στα Γιάννενα, φαγητό

22:00 μ.μ . Επιστροφή στο ξενοδοχείο – Διανυκτέρευση.

Σάββατο 29-4-2017

10:00π.μ. Επίσκεψη στο Κάστρο του Αλή -Πασά

12:00 μ.μ. Επίσκεψη-ξενάγηση στο νησί της Κυρά-Φροσύνης, Εργαστήρι Αργυροχρυσοχοΐας, σπίτι- Μουσείο του Αλή Πασά στη Λίμνη Παμβώτιδα

14:00 μ.μ. Γεύμα στα Γιάννενα.

16:00 μ.μ. Επιστροφή στο ξενοδοχείο.

18:00 μ.μ. Ελεύθερος χρόνος

22:00 μ.μ . Επιστροφή στο ξενοδοχείο – Διανυκτέρευση.

Κυριακή 30-4-2017

10:00 π.μ. Αναχώρηση

10:30 π.μ. Επίσκεψη Σπήλαιο Περάματος-

12:00 μ.μ. Αρχαίο Θέατρο Δωδώνης

13:00 μ.μ. Αναχώρηση για Μέτσοβο, ενδιάμεση στάση για ξεκούραση και φαγητό

21:00 μ.μ. Άφιξη στη Μηχανιώνα.

Το παραπάνω πρόγραμμα ενδέχεται να διαφοροποιηθεί ανάλογα με τις επί μέρους ανάγκες που θα προκύψουν.

**Η προσφορά θα πρέπει να περιέχει απαραιτήτως και να εξασφαλίζει τα παρακάτω:**

* Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά).
* Υποχρεωτική **Ασφάλιση** (αστικής – επαγγελματικής) Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου.
* Διασφάλιση ότι το **λεωφορείο** με το οποίο θα πραγματοποιηθεί η εκδρομή πληροί τις απαιτούμενες από το νόμο **προδιαγραφές για τη μεταφορά μαθητών,** είναι άριστης κατάστασης και θα είναι διαθέσιμο για τις μετακινήσεις των μαθητών/τριών, σύμφωνα με το επισυναπτόμενο πρόγραμμα. Οι μετακινήσεις να γίνονται με ένα λεωφορείο για όλους τους μεταφερόμενους.
* Αναλυτικά το πρόγραμμα των μετακινήσεων και ξεναγήσεων για κάθε ημέρα.
* **Όνομα και κατηγορία** καταλύματος με πρωινό, αριθμό δωματίων και κλινών, τις παρεχόμενες υπηρεσίες.
* Κατηγορία καταλύματος-περιοχή: Ξενοδοχείο κατά προτίμηση **3 αστέρων** **και άνω** – στην περιοχή των Ιωαννίνων.
* Υπηρεσίες καταλύματος:

α) **Δίκλινα** και ελάχιστα **τρίκλινα** δωμάτια για τους μαθητές και τους γονείς τους και **μονόκλινα** δωμάτια για τους συνοδούς εκπαιδευτικούς.

β) **Πρωινό**

Λοιπές Υπηρεσίες:

* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.
* Πριν την εκκίνηση της εκδρομής θα δοθεί ατομική απόδειξη σε κάθε έναν συμμετέχοντα.

**Σύνταξη και υποβολή προσφορών:**

Οι προσφορές υποβάλλονται στο σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα. Η προσφορά θα απορρίπτεται εάν σ’ αυτήν υπάρχουν ασάφειες κατά την κρίση του οργάνου αξιολόγησης των πρόσφορων. Όσοι ενδιαφέρονται να λάβουν μέρος μπορούν να υποβάλλουν τις προσφορές τους προσωπικά ή με εκπρόσωπο στο ενδιαφερόμενο σχολείο ή με συστημένη ταχυδρομική επιστολή που θα απευθύνεται στο ενδιαφερόμενο σχολείο.

Η ασφαλής μεταφορά από την Μηχανιώνα και αντίστροφα, καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη του Διευθυντή του σχολείου.

Οι προσφορές θα πρέπει να κατατεθούν σε κλειστούς φακέλους μέχρι και την Τετάρτη **29 Μαρτίου 2017** και ώρα **12:00 π.μ.** στο γραφείο της Δ/νσης του 1ου Δημ.Σχ. Ν. Μηχανιώνας. Οι εκπρόθεσμες προσφορές δε θα ληφθούν υπόψη.

Ο Διευθυντής

Θεοφάνης Καρύδας